סנטה קרוז דל איסלוטה

סנטה קרוז דל איסלוטה (בספרדית: Santa Cruz del Islote) הוא אי מלאכותי השייך לארכיפלג סן ברנרדו שלחופי קולומביה, ונמצא בתחום השיפוט של העיר קרטחנה. האי הוא אחד מעשרת האיים הצפופים בעולם. שטחו של האי הוא הקטאר אחד, וצפיפות האוכלוסין בו עומדת על 10 מ"ר לכל 1.25 תושב, או 125,000 תושבים לקמ"ר. הצפיפות נוצרה בשל אוכלוסיית היתושים הגדולה באיים הסמוכים, שגרמה לתושבים לעבור לאי. באי מעולם לא נרשמה תלונה על מקרה אלימות. באי יש 97 בתים, כמה חנויות, מרפאה ובית ספר עם מורה אחד, כש-65% מהאוכלוסייה הם קטינים. האנרגיה של האי מגיעה מתאים סולאריים שנתרמו על ידי ממשלת יפן. ההגעה לאי היא באמצעות מעבורת מהעיר טולו הסמוכה. רוב התושבים מתפרנסים מעבודה במלונות באי מיוקורה הסמוך. קישורים חיצוניים סרט על האי, באתר imdb אסור לפספס‏, זה המקום הצפוף ביותר בעולם ואין בו מכוניות ואפילו לא שוטר אחד, באתר וואלה, 19 באפריל 2024 מהו האי הצפוף ביותר בעולם?, באתר אנציקלופדיה אאוריקה הערות שוליים